**BETEGTÁJÉKOZTATÓ VÉKONYTŰ ASPIRÁCIÓS CITOLÓGIA**

**MINTAVÉTELHEZ**

**Kedves Betegünk!**

Ez a betegtájékoztató a mintavételről tartalmaz alapvető információkat.

Azt, hogy az Ön esetében miért tanácsolt a beavatkozás, és milyen más lehetőségei vannak, orvosa szívesen elmagyarázza.

**Miért indokolt a vékonytű aspirációs citológiai mintavétel és vizsgálat?**

Önnél előzetes szakorvosi vizsgálat, konzultáció alapján a felmerülő betegség okának tisztázása céljából szükséges.

**Mintavétel előtti teendők:**

Nem kell éhgyomorra maradni, pld. könnyű reggeli fogyasztható.

Rendszeresen szedett gyógyszereit, a szokott módon beveheti.

**Mintavétel menete:**

Mintavételhez, miután az orvos fertőtlenítette a bőrfelületet, egy vékony tűvel megszúrja a vizsgálandó elváltozást. A tű kihúzását követően mintavétel helyét steril fedőlappal fedjük le.

**A beavatkozás tervezett időtartama:** 5-20 perc

**Milyen komplikációk fordulhatnak elő a mintavétel során?**

Alkalmanként előfordulhat:

• enyhe bőrpír

• kis bőralatti vérömleny, minimális érzékenység a szúrás helyén

Ritkán előfordulhat:

• szöveti vérömleny

• átmeneti rekedtség

• gombócérzés

Nagyon ritkán előfordulhat:

• nagyobb szöveti vérömleny

Kérjük nyomtatott betűkkel kitölteni!

**Mintavétel utáni teendők:**

A fedőlapot 10 percig enyhe nyomással rögzítse, ez alatt a váróban foglaljon helyet.

Vizsgálati eredmény átvétele, értékelése:

**A beavatkozás, vizsgálat elvégzésének illetve elmaradásának lehetséges előnyei és kockázatai:**

A citológiai vizsgálat segít egyrészt a gyanús képletek, ill. az alapbetegség diagnosztikájában, korai rosszindulatú betegségek felfedésében, esetleges nyirokcsomó áttétek detektálásában.

A mintavétel, vizsgálat elmaradása az alapbetegség pontos meghatározását, korai rosszindulatú betegségek felfedezését, ezzel a megfelelő gyógymód megválasztását, a gyógyulást nehézkessé, sok esetben lehetetlenné teszi.